امام حسین علیه السلام بئش نفر بصره بؤیوکلرینه بیر مکتوب یازیب سلیمان دان گؤندردی.
او بئش نفر بونلاردیر :
مالک بن مسمع بکری – احنف بن قیس منذر بن جارود – مسعود بن عمرو – قیس بن هیثم – عمرو بن عبدالله بن معمر
امامین یازدیغی مکتوبون مضمونو بئله دیر:
حقیقتا آللاه محمد صلى الله علیه و آله و سلمی سئچیب پیغمبرلیک و ائلچیلیک ایله کرامتلندیردی. سونرا دا اؤزونه دوغرو آپاردی. او پیغمبر آللاهین بنده لرینه نصیحت وئریب اسلامی تبلیغ ائتدی.
بیزلر ایسه اونون عائله سیندن اولماقلا هم ده اولیاسی اوصیاسی (وصی سی یا خوددا خلیفه سی) و وارثی یک. بیز اونون خلافتی اوچون هر بیر کیسمه دن حاقلیییق.
لاکین مسلمان قومی بیزی پیغمبرین خلیفه لیگیندن اوزاقلاشدیردی ، بیز بیرلیگین پوزولماماسی اوچون بو ایشه راضی اولدوق.
بیز اسلام و مسلمانلارین عافیتده اولمالارینی سئودیک. لاکین بیزدن باشقا سینین خلافته حاقلی اولمادیغی معلومدور.
من بو مکتوبر اؤز ائلچیمله سیزه گؤندریرم. سیزلری آللاهین کیتابینا و پیغمبرین سنتینه چاغیریرام. چونکی سنت اؤلوب بدعت دیریلمیشدیر.
سؤزومو قبول اندیب امریمه اطاعت ائتسه نیز سیزی هدایت ائده جه یم. والسلام علیکم و رحمه الله.
بو مکتوبو هر کیم اخویوردوسا گیزله دیردی. منذر ابن جارود امام حسین علیه السلامین ائلچیسی نین جاسوس اولماغیندان و بو ایشین عبیدالله طرفیندن دسیسه اولماغیندان قورخوب زیاد اغلونون یانینا گتیردی.
مکتوبر ائلچیه اوخوندوردو. بئله لیکله زیاد اوغلو ائلچینین بوینونو ووروب مسلمانلاری مسجده توپلاییب منبره چیخدی.
زیاد اوغلونون بصره منبرینده کی خطبه سی:
عبیدالله منبرده آللاها حمد و ثنا ائدیب دئدی:
آند اولسون آللاها چتینلیک منیم اوچون بیر شئی دئیلدیر.
منیم حاققیمدا پیس دانیشان دوشمنیمدیر. اونون سسینی باتیرا ۔ باتیرا اشکنجه وئره ره م. منیمله ساواشانا آغی کیمیم. قاره طایفاسی کیمی اوخ آتماقمدا زیرنگم. من داییلاریم کیمی مرحمتلی دئییلم. آتام کیمی قیریپ پارچالایانام. عمیم اوغلو یزید کیمی چال چاغیری و عیاشلیغی سئومیرم.
قاره: جاهلیت دؤورونده اوخ آتماقدا سهو ائتمه ین و نهایت اوستاد اولان بیر طایفادیر.
قایناق : کربلا ماجراسی ، روایت : ابو مخنف لوط بن یحیاداندیر ، نشر ائدن : اسلامی تبلیغات تشکیلاتی ، تدقیقاتچی : شیخ محمد هادی یوسفی ، چئویرن : شیخ عباس امامی کرکوکلو ، دیجیتال یاییمجیلیک : ائل اوبا
azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab